b'\n_START_ARTICLE_\nFiat Panda\n_START_SECTION_\nIstorija\n_START_PARAGRAPH_\nPirmasis Panda modelis pristatytas 1980\xc2\xa0m. vadintas Tipo 141. Jis buvo kuriamas kaip pigus, paprastas naudojimui, pozicionuojamas tarp Fiat 126 ir Fiat 127 modeli\xc5\xb3. Pagrindiniai modelio konkurentai buvo Citro\xc3\xabn 2CV ir Renault 4. Modelio dizaineris Giorgetto Giugiaro \xc5\xa1\xc4\xaf automobil\xc4\xaf prilygino d\xc5\xbeins\xc5\xb3 porai d\xc4\x97l prakti\xc5\xa1kumo ir paprastumo._NEWLINE_Antrosios kartos Panda, Model 169, pristatytas 2003\xc2\xa0m. \xc5\xa0is modelis beveik netur\xc4\x97jo joki\xc5\xb3 s\xc4\x85saj\xc5\xb3 su originaliu Panda. Jis gamintas i\xc5\xa1skirtinai tik Lenkijos Tychos mieste. Naujasis Panda i\xc5\xa1 miesto automobilio tapo pana\xc5\xa1esnis \xc4\xaf suma\xc5\xbeint\xc4\x85 vienat\xc5\xabrio ir padidinto prava\xc5\xbeumo versij\xc4\x85. 2004\xc2\xa0m. buvo i\xc5\xa1rinktas Europos met\xc5\xb3 automobiliu._NEWLINE_2012\xc2\xa0m. gruod\xc4\xaf buvo pagamintas paskutinis antros kartos Panda modelis. I\xc5\xa1 viso j\xc5\xb3 pagaminta 2 168 491._NEWLINE_2011\xc2\xa0m. Frankfurto automobili\xc5\xb3 parodoje Fiat pristat\xc4\x97 tre\xc4\x8diosios kartos model\xc4\xaf. \xc5\xa0is modelis gaminamas ne Lenkijoje, o pa\xc4\x8dioje Italijoje. Tai buvo susitarimo tarp Italijos premjero Mario Monti ir Fiat vadovyb\xc4\x97s d\xc4\x97l vietini\xc5\xb3 gamykl\xc5\xb3 neu\xc5\xbedarymo dalis. Naujos kartos modelis tapo toki\xc5\xb3 automobili\xc5\xb3 kaip Lancia Ypsilon, Fiat 500, Fiat Uno ir Ford Ka konkurentu._NEWLINE_2012\xc2\xa0m. Pary\xc5\xbeiaus automobili\xc5\xb3 parodoje Fiat pristat\xc4\x97 vis\xc5\xb3 keturi\xc5\xb3 varom\xc5\xb3 rat\xc5\xb3 Panda versij\xc4\x85.'